शम्भु श्रेष्ठ । प्रधानमन्त्री केपी शर्मा ओलीको भारत भ्रमण भित्रीरुपमा के–के भयो त्यो त थाहा भएन, तर बाहिरबाट हेर्दा सफल देखिन्छ । किनभने भारतीय नाकाबन्दीताका ओलीले काठमाडौंमा रेल कुदाउनेदेखि समुद्रमा नेपाली झन्डासहितको पानी जहाज चलाउने जुन सपना नेपाली जनतालाई बाँढेका थिए, त्यो सपनालाई भारतीय प्रधानमन्त्री नरेन्द्र मोदीले विपनामा परिणत गरिदिने भएका छन् । यो भन्दा पनि महत्वपूर्ण कुरा नेपाल भारत सम्बन्धलाई कसरी अगाडि बढाउने भन्ने कुरालाई भारतीय बुद्धिजीवीहरुले महत्वका साथ उठाएका छन् ।
